《寒食日同赏卿步江头》
宋代·李处权

树舍新绿花事稀，友生要我宁重违。
信脚一百五日出，扪心四十九年非。
饧粥盘空家立壁，松楸地远涕沾衣。
弟兄不见音书绝，植杖临流赋式微。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。